Diari Oficial de la Generalitat Valenciana


Sumari del DOGV 9183, del 28-09-2021 (2021/9389)

Informació pública del termini per a la presentació de sol·licituds i les condicions per a l'adjudicació de les zones per a l'exercici de la pesca professional de l'angula i de l'anguila en les aigües públiques de la província de València.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9183

Data del DOGV
:   28-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9389


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública del termini per a la presentació de sol·licituds i les condicions per a l'adjudicació de les zones per a l'exercici de la pesca professional de l'angula i de l'anguila en les aigües públiques de la província de València. [2021/9389]  
1. Objecte  
És objecte d'aquest anunci donar publicitat a l'obertura del termini per a presentació de sol·licituds i a les condicions per a l'adjudicació de les zones per a l'exercici de la pesca professional de l'angula i de l'anguila en les aigües públiques de la província de València.  
  
2. Normativa aplicable  
El procediment d'adjudicació es regula pel que disposen els articles 21 i 28 del Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana.  
  
3. Termini de presentació i contingut de les sol·licituds  
3.1. En el termini de 10 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana, les empreses, confraries, grups o associacions professionals interessats han de presentar una sol·licitud normalitzada per a l'autorització de captura de l'angula o de l'anguila, dirigides a la Direcció Territorial de València de la Conselleria d'Agricultura, Desenvolupament Rural, Emergència Climàtica i Transició Ecològica, a través dels següents enllaços web, o en qualsevol de les formes que estableix la Llei 39/2015, d'1 d'octubre, del procediment administratiu comú de les administracions públiques.  
https://www.gva.es/es/web/portal/inicio/procedimientos'id\_proc=18008  
https://www.gva.es/es/web/portal/inicio/procedimientos'id\_proc=682  
3.2. A les sol·licituds s'ha d'adjuntar la documentació a què es refereixen els articles 21.4 o 28.4, segons corresponga, del Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana:  
a) Sol·licitud normalitzada d'autorització de captura.  
b) Acreditació de la personalitat jurídica de l'organització pesquera sol·licitant, per mitjà de certificat de la persona titular de la secretaria i amb el vistiplau de la presidència, en la qual aparega l'any de constitució de la societat i el caràcter professional d'aquesta.  
c) Llibre de captures homologat diligenciat.  
d) Declaració responsable d'estar inscrita en el Registre General Sanitari d'Empreses Agroalimentàries i Aliments (RGSEAA), accessible a través d'aquest enllaç:  
https://www.gva.es/es/inicio/procedimientos'id\_proc=16875  
  
4. Requisits de les persones interessades  
Les persones interessades han de reunir els requisits i complir les obligacions establides en l'article 17 del Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana.  
  
5. Zones de pesca professional  
5.1. La zona de pesca professional de l'anguila en aigües públiques, objecte d'adjudicació és:  
(1) Aquest aprofitament es realitzarà únicament dins de les aigües del curs fluvial del riu Bullent, quedant excloses totes les possibles séquies i derivacions que es troben en la seua conca i dins de la Zona Humida Catalogada núm. 21 «Desembocadura del riu Bullent».  
(2) Aquest aprofitament es realitzarà únicament dins de les aigües del curs fluvial del riu Molinell, quedant excloses totes les possibles séquies i derivacions que es troben en la seua conca i dins de la Zona Humida Catalogada núm. 22 «Desembocadura del riu Racons».  
  
5.2. Les zones de pesca professional de l'angula en aigües públiques, objecte d'adjudicació són:  
  
Zona de pesca professional Terme municipal Límits  
 Inici tram Fi tram  
Gola del Pujol València Límit del domini públic maritimoterrestre Desembocadura  
Gola del Perellonet València Límit del domini públic maritimoterrestre Desembocadura  
Gola del Perelló València/Sueca Límit del domini públic maritimoterrestre Desembocadura  
Gola del Rei Sueca Límit del domini públic maritimoterrestre Desembocadura  
Gola de San Llorenç Cullera Límit del domini públic maritimoterrestre Desembocadura  
Riu Vaca Xeraco Límit del domini públic maritimoterrestre Desembocadura  
Riu Bullent Oliva Límit del domini públic maritimoterrestre Desembocadura (Final de la Zona Humida Catalogada núm. 21 «Desembocadura del riu Bullent»)  
Riu Molinell Oliva/Pego Límit del domini públic maritimoterrestre Desembocadura (Final de la Zona Humida Catalogada núm. 22 «Desembocadura del riu Racons»)  
  
  
6. Valoració de les sol·licituds  
6.2. Les sol·licituds presentades per a la pesca de l'anguila seran valorades d'acord amb el barem establit en l'annex IX del Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana.  
6.1. Les sol·licituds presentades per a la pesca de l'angula seran valorades d'acord amb el barem establit en l'annex V del Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana.  
  
7. Condicions de pesca  
La pesca en la zona adjudicada es regula pel que disposa el Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana, i queda recollit en el plec de condicions tecnicoadministratives que per a cada zona de pesca específica ha de signar l'adjudicatari, i que s'han d'ajustar al que preveu l'article 18.5 del decret esmentat.  
  
8. Competència per a l'adjudicació  
8.1. La persona titular de la direcció territorial de València competent en matèria de pesca continental realitzarà l'adjudicació per a cada zona de pesca, per un període de cinc anys. Amb caràcter general, les adjudicacions seran intransferibles.  
8.2. La direcció territorial de València competent en matèria de pesca continental ha de publicar la resolució d'adjudicació del conjunt de zones de pesca en el Diari Oficial de la Generalitat Valenciana, i comunicar-ho a les persones interessades.  
  
València, 16 de setembre de 2021.- La directora territorial: Isabel Gomis Moratal.